Sleeping Sun
"Sleeping Sun" ('Uinuv Päike') on soome sümfoonilise metali ansambli Nightwish neljas singel. See avaldati koos kolme teise lauluga 2. augustil 1999. Plaadi avaldamine oli ajastatud 11. augustil 1999 toimunud täieliku päikesevarjutuse ajaks. Aastal 2005 salvestas ansambel laulu uuesti ja see sisaldus nende albumil "Highest Hopes: The Best of Nightwish". "Sleeping Sun" oli edukas Soomes, kus seda müüdi üle 5000 koopia ja see jõudis edetabelites teisele kohale ning Saksamaal, kus seda müüdi üle 15 000 koopia ning edetabelites oli see 69. Laulu jaoks tehtud muusikavideo salvestati Soomes Ivalos ja Inari järve ääres 1999. aasta juulis. Laulu 2005. aasta versiooni jaoks tehti uus muusikavideo, milles Tarja Turuneni kujutatakse kui valküüri, kes kõnnib lahinguväljal, mida täidavad teiste ansambliliikmete poolt mängitud surevad ja haavatud sõdurid.